民政事務總署

民政事務總署，簡稱民政總署、民政署，係香港政府部門，屬民政事務局旗下，負責促進政府同市民間溝通，協助發展地方行政，包括搞新界村代表選舉。

歷史
喺民政事務總署成立前，香港官、民之間並冇適當溝通途徑，以致產生好似六七暴動噉嘅事。六七暴動後，港府喺1968年5月倣效喺新界行咗多年嘅理民府、主管為理民官制度，喺市區開始推行民政署，主管係民政主任嘅制度，以提供資源協助各社區解決地方問題以及主動搜集居民意見，向政府匯報。1982年地方行政計劃實行，兩套制度二合為一，改叫政務處，主管為政務專員，並由政務總署統籌，屬下有港九政務署同埋新界政務署，主權移交後再改叫民政事務總署。

今日，香港特區政府同市民之間嘅溝通有多方面嘅專有渠道，包括政府效率促進組、各區議會、申訴專員公署、平等機會委員會、個人資料私隱專員公署、強制性公積金計劃管理局、獨立監察警方處理投訴委員會、金融糾紛調解中心同埋香港存款保障委員會等。

歷任署長
政務總署署長
王永平
李麗娟
民政事務總署署長
李麗娟
陳甘美華
陳積志
謝小華

爭議

泛民主派－民政處矛盾爭議

2020年起，好多泛民主派議員都表示佢哋嘅地區工作遭受民政事務總署打壓，或者喺唔同問題，被民政署刻意矮化。民政署曾經發表聲明反駁，但亦被泛民主派反駁，到依家都未有解決。

香港政府部門